Source: https://www.stavebnakomora.sk/?page_id=5047
Timestamp: 2020-05-29 02:27:58+00:00

Document:
Povinnosť ochrany takýchto práv nevyplýva ani zo štatútu stavebného úradu, alebo mestského úradu, neupravuje ich ani zákon č. 50/1976 Zb. stavebný zákon, ani zákon, Zákon NR SR č. 222/1996 Z. z. o organizácii miestnej štátnej správy a o zmene a doplnení niektorých zákonov, Zákon č. 302/2001 Z. z. o samospráve vyšších územných celkov (zákon o samosprávnych krajoch), Zákon č. 180/2013 Z. z. o organizácii miestnej štátnej správy a o zmene a doplnení niektorých zákonov, Zákon SNR č. 369/1990 Zb. o obecnom zriadení…
Projekt stavby a autorské práva k projektu stavby, alebo k architektonickému dielu upravuje zákon č. 198/1992 Zb. autorizovaných architektoch a autorizovaných stavebných inžinieroch a zákon č. 185/2015 Z.z. autorský zákon.
Právne predpisy a úpravy, ktoré upravujú autorské práva projektanta:
Zákon č. 138/1992 Zb. v § 13 Použitie a povaha písomností, určuje:
(1) Dokumenty, projekty, odborné posudky, odhady, dobrozdania a iné písomnosti, ktoré sú výsledkom činnosti architektov a inžinierov, sú pre úradné účely verejnými listinami, ak je na nich vlastnoručný podpis pôvodcu a odtlačok jeho úradnej pečiatky;
Toto ustanovenie jasne definuje, že projekt stavby je verejná a verejne dostupná listina. Vyhotovenie kópie verejnej listiny nie je žiadnym zákonom obmedzené, naopak je možné ju zverejňovať a robiť kópie ako napr. stavebné povolenie a v niektorých prípadoch je dokonca povinnosť Stavebného úradu alebo mestského úradu verejnú listinu aj zverejniť! Takže opäť zdôvodenie stavebného úradu, že v záujme ochrany práv autora projektu pred možným zneužitím neobstojí, naopak je to obštrukčné konanie úradu, ktoré môže byť v niektorých špecifických prípadoch považované aj za protizákonné, napr. v oblasti trestného práva alebo v rozpore so zákonom č. 160/2015 Civilný sporový poriadok a žiadateľ špecifikuje účel použitia kópie projektu pre iné úradné konanie, napr. vypracovanie posudkov, záchrana alebo oprava stavebného alebo architektonického diela a pod.
Zákon č. 185/2015 Z.z. autorský zákon upravuje v:
§ 3 „dielo“ ods.
(6) Architektonickým dielom je najvšeobecnejšie vyjadrenie tvorivej architektonickej myšlienky autora, najmä grafické a priestorové zobrazenie architektonického riešenia stavby alebo urbanistického usporiadania územia, stavba, ako aj dielo záhradnej, interiérovej a scénickej architektúry a dielo architektonického dizajnu.
§ 21 Vyhotovenie rozmnoženiny diela
(2) Rozmnoženinu diela možno vyhotoviť najmä tlačou, maľbou, kresbou, prepisom, fotograficky alebo iným podobným postupom, záznamom alebo prostredníctvom technického zariadenia alebo technologického postupu umožňujúceho digitálne zachytenie diela alebo stavbou, ak ide o architektonické dielo
§22 Verejné rozširovanie originálu diela alebo rozmnoženiny diela prevodom vlastníckeho práva
(3) Ak ide o architektonické dielo vyjadrené stavbou a dielo úžitkového umenia vyjadrené v úžitkovej podobe, za prvý oprávnený prevod sa považuje oprávnené zhotovenie stavby alebo úžitkovej podoby diela úžitkového umenia.
§ 33 Vzťah autorského práva k vecným právam
(8) Zhotoviteľ stavby, ktorá je vyjadrením architektonického diela, je povinný umožniť autorovi tohto diela dohľad nad zhotovením stavby, ak o to autor požiada a nie je to v rozpore s oprávnenými záujmami zhotoviteľa stavby
§41 Použitie diela umiestneného na verejnom priestranstve
(2) Ustanovenie odseku 1 sa nevzťahuje na vyhotovenie rozmnoženiny architektonického diela stavbou a na verejné rozširovanie odplatným prevodom vlastníckeho práva hmotnej trojrozmernej rozmnoženiny diela výtvarného umenia, ktorá nemá formu rytiny alebo reliéfu.
§52 Použitie architektonického diela
Do autorského práva nezasahuje osoba, ktorá bez súhlasu autora použije vyhotovením rozmnoženiny, verejným prenosom alebo verejným rozširovaním bezodplatným prevodom vlastníckeho práva umelecké dielo vo forme stavby, zobrazenia stavby alebo plánu stavby na účel obnovy stavby. Obnovou sa rozumie súbor špecializovaných umelecko-remeselných činností a iných odborných činností, ktorými sa vykonáva údržba, konzervovanie, oprava, úprava alebo rekonštrukcia stavby alebo jej časti s cieľom zachovať umeleckú hodnotu stavby alebo jej funkčné využívanie.
do autorského práva nezasahuje osoba, ktorá bez súhlasu autora použije vyhotovením rozmnoženiny, verejným prenosom, technickým predvedením alebo verejným rozširovaním prevodom vlastníckeho práva dielo v rozsahu nevyhnutnom na účel zabezpečenia
a) verejnej bezpečnosti,
b) priebehu správneho konania, trestného konania alebo súdneho konania alebo
c) rokovania Národnej rady Slovenskej republiky a jej výborov, zastupiteľstva obce alebo zastupiteľstva vyššieho územného celku;
do autorského práva nezasahuje osoba, ktorá bez súhlasu autora použije zverejnené dielo vyhotovením rozmnoženiny, technickým predvedením alebo verejným prenosom prostredníctvom technického zariadenia na účel opravy alebo ukážky funkčnosti a vlastností tohto zariadenia.

References: § 13

§ 3

§ 21

§22

§ 33

§41

§52